Read in English . Is-Segretarju Permanenti fil-Ministeru tal-Edukazzjoni Frank Fabri ċaħad li l-ftuħ mill-ġdid tal-iskejjel kien iddettat minn kriżi. Stqarr li s-sitwazzjoni tas-saħħa ddettat li jiġi pospost il-ftuħ tal-iskejjel, mhux il-pressjoni li għamlu l-unjins fuq il-Gvern. Huwa ddeskriva l-preparamenti li għaddejjin bħala l-akbar ħidma li qatt saret fis-sistema edukattiva Maltija. Dan qalu waqt intervista li saritlu mill-Prof. Andrew Azzopardi dalgħodu fuq 103 Malta's Heart. L-intervista ffukat fuq il-ftuħ tal-iskejjel tal-Gvern għas-sena skolastika l-ġdida, wara li dawn għalqu kmieni f'Marzu li għadda meta faqqgħet il-pandemija tal-coronavirus. Il-pjanijiet tal-Gvern għall-ftuħ tal-iskejjel ġew ikkritikati mill-unjins tal-edukaturi, il-UPE u l-MUT, li t-tnejn appellaw lill-Gvern biex jipposponi l-ftuħ tal-iskejjel jew ma jiftaħhom xejn u t-tagħlim isir online. Id-deċiżjoni finali fuq l-iskejjel L-iskejjel tal-Knisja jsegwu l-passi tal-iskejjel tal-Gvern Ilbieraħ, il-Gvern ħabbar li minkejja li l-iskejjel kellhom jiftħu nhar it-Tnejn li ġej, issa se jiftħu fil-ġimgħa li tibda fis-7 t'Ottubru. Madankollu, Dr Fabri insista li din id-deċiżjoni ma ttiħditx minħabba l-pressjoni li saret mill-unjins, minkejja li qabel li ried jintlaħaq ftehim fuq din il-kwistjoni. Huwa spjega li s-sitwazzjoni hija ħafna aktar kumplessa u kkumplikata. Stqarr li hi s-sitwazzjoni tas-saħħa nfisha li qed tiddetta kif jittieħdu d-deċiżjonijiet fiż-żmien opportun. X'qalet il-UPE Mhux iż-żmien opportun biex jinfetħu l-iskejjel – UPE It-tħejjijiet Meta Prof. Azzopardi ppressah, Fabri rrikonoxxa l-perċezzjoni li kien hemm kriżi fl-immaniġġjar, imma insista li dan minħabba li dak li sar ma kienx kollu evidenti. Is-Segretarju Permanenti spjega li l-preparamenti affettwaw l-oqsma kollha: is-sillabi, l-iskedi, il-mod kif inhuma strutturati l-jiem tal-iskola u saħansitra t-tqassim fiżiku tal-iskejjel. Kull skola u kull klassi kellha tiġi ristrutturata biex taqbel mal-protokolli l-ġodda. Fabri qal ukoll li hu ordna li jsir assessjar tar-riskji f'kull skola, u dan il-proċess għadu għaddej, għaliex kull skola trid tkun ċertifikata bħala sigura qabel ma titħalla tiftaħ il-bibien tagħha biex tilqa' l-istudenti. Hu kkumpara lil Malta ma' pajjiżi oħra u qal li f'kuntrast, Malta ħadet ħafna prekawzjonijiet, iżżejjed f'xi każijiet. Kritika mill-MUT Il-Ministru Bonnici għandu joħroġ mill-bubble – MUT Dwar l-għalliema vulnerabbli Mistoqsi fuq għalliema li jiġu kkunsidrati bħala vulnerabbli għall-Covid-19, Fabri qal li ħasbu għalihom ukoll. Dawk li jitqiesu vulnerabbli jistgħu jgħallmu mid-dar jew minn xi post sigur. Huwa spjega li qed jiġu preparati lezzjonijiet li jistgħu jiġu aċċessati online għall-benefiċċju ta' studenti li jaf tilfuhom. It-tfal ma jistgħux jitħallew waħedhom fi klassi jekk l-għalliema tkun qed tgħallem mid-dar, imma Fabri assigura lill-intervistatur li hemm aktar għalliema milli hemm bżonn. Edukaturi li jkunu jridu jkopru aktar sigħat milli jispeċifika l-ftehim kollettiv jistgħu jagħmlu dan bi ħlas ukoll. Il-linji gwida tal-Ministeru tal-Edukazzjoni Filmat: 10 affarijiet li għandek tkun taf dwar il-ftuħ tal-iskejjel .td_uid_3_5f71dc3f08f04_rand.td-a-rec-img{text-align:left}.td_uid_3_5f71dc3f08f04_rand.td-a-rec-img img{margin:0 auto 0 0}